section_heading: Počeci i prva dva albuma (1977. – 1979.)
paragraph_text: Mark Knopfler, njegov mlađi brat David Knopfler, John Illsley i Pick Withers osnovali su grupu 1977. godine. Na prijedlog britanskog klavijaturiste Mikea O'Neilla<ref>Preminuo poznati rock klavijaturist Mike O'Neill Objavljeno 5. studenoga 2013., pristupljeno 1. ožujka 2014. nazvali su se Dire Straits ("strašna nevolja") zbog loše financijske situacije u kojoj su se nalazili članovi grupe. Tijekom 1977. snimili su demo traku s pet pjesama koja je uključivala njihov budući singl "Sultans of Swing". Na demotraci su se nalazile verzije pjesama "Wild West End", "Sultans of Swing", "Down to the Waterline", "Sacred Loving" (pjesma Davida Knopflera) i "Water of Love". Odnijeli su traku DJ-u Charlieu Gillettu, koji je vodio radio program "Honky Tonk" na radio stanici BBC. Grupa je samo htjela savjet, međutim Gillettu se toliko svidjela glazba da je pustio "Sultans of Swing" u svom programu.Dire Straits na AllMusicu Pristupljeno 1. ožujka 2014. Dva mjeseca kasnije, Dire Straitsi su potpisali ugovor s izdavačkom kućom Phonogram Records.<ref>Dire Straits Biography Pristupljeno 1. ožujka 2014. Uspjeh grupe je došao prekasno za prvobitnog bubnjara Patricka Scotta, koji je napustio grupu vjerujući da se neće uspjeti probiti na scenu.